
הכנסת העשרים
מושב שני
<פרוטוקול מס' 182>
מישיבת ועדת הפנים והגנת הסביבה
יום שלישי, ט"ז באייר התשע"ו (24 במאי 2016), שעה 11:00
<סדר היום:>
<מפגע סביבתי חמור כתוצאה מפעילות מפחמות בשטחי הרשות הפלשתינית A ו-B>
נכחו:

<חברי הוועדה:> 
דוד אמסלם – היו"ר
יעל גרמן 

תמר זנדברג

בצלאל סמוטריץ' 
חברי הכנסת:
יואל חסון

מרדכי יוגב

חיים ילין

יעל כהן-פארן
<מוזמנים:> 
	אלון זסק
	–
	סמנכ"ל בכיר למשאבי טבע, המשרד להגנת הסביבה

	גלעד אלירז
	–
	ממונה (מימון ויצוא) לשכת המנכ"ל, המשרד לחקלאות ופיתוח הכפר

	צביקה כהן
	–
	סמנכ"ל בכיר להשקעות ומימון, משרד החקלאות ופיתוח הכפר

	עו"ד מורן הכהן יבין
	–
	מנהלת בכירה, מחלקת מינהל והתקשרויות, היחידה לייעוץ משפטי, משרד החקלאות ופיתוח הכפר

	עו"ד ראובן אידלמן
	–
	מחלקת הבג"צים, פרקליטות המדינה, משרד המשפטים

	עילם שניר
	–
	מתמחה, פרקליטות המדינה, משרד המשפטים

	עו"ד שרון רוברטס
	–
	מחלקת ייעוץ וחקיקה (יעוץ), משרד המשפטים

	עו"ד תהילה רוט
	–
	מחלקת ייעוץ וחקיקה (יעוץ), משרד המשפטים

	סרן שיר גומס דה- מסקיטה
	–
	יועצת במדור אזרחי-כלכלי, הפרקליטות הצבאית, משרד הביטחון

	בני אלבז
	–
	קמ"ט איכות הסביבה, משרד הביטחון

	דר' איזבלה קרקיס
	–
	מנהלת המחלקה לאפידמיולוגיה סביבתית, משרד הבריאות

	גבי בר
	–
	מנהל תחום מזרח תיכון ואפריקה, מינהל סחר חוץ, משרד הכלכלה והתעשייה

	חוני קבלו
	–
	ראש תחום אנרגיות מתחדשות - רשות החשמל, משרד התשתיות האנרגיה והמים

	עלי בינג
	–
	רפרנט חקלאות, אגף תקציבים, משרד האוצר

	שירי ספקטור בן ארי
	–
	מרכז המחקר והמידע, הכנסת

	מיכאל תואתי
	–
	ראש תחום בכיר ייצור, רשות החשמל

	ניר סהר
	–
	מנכ"ל איגוד ערים לאיכות הסביבה – שרון-כרמל

	יצחק מאיר
	–
	מנכ"ל איגוד ערים לאיכות הסביבה – השומרון

	מוטי חי
	–
	ראש מועצה מקומית אליכין

	יצחק קשת
	–
	ראש מועצה מקומית חריש

	אילון ירחי
	–
	צוער שלטון מקומי, מועצה מקומית חריש

	חיים געש
	–
	ראש מועצה מקומית פרדס חנה-כרכור

	אילן שדה
	–
	ראש המועצה האזורית מנשה

	חגי פלמר
	–
	מנכ"ל המועצה האזורית מנשה

	יותם אשל
	–
	דובר המועצה האזורית מנשה

	נתן קוסקס
	–
	גזבר המועצה האזורית מנשה

	יהושע זוהר
	–
	מועצה אזורית מנשה

	מרסלו אידלמן
	–
	חבר קיבוץ "מצר"

	רוחה וקנין שער
	–
	תושבת "מצפה אילן"

	עמית נצר
	–
	תושב "מצפה אילן"

	אלקנה אורבך
	–
	תושב "מצפה אילן"

	ארנון אביטל
	–
	תושב "מצפה אילן"

	קארין קנטי
	–
	"מנסרת השרון"

	מיקי אבן חן
	–
	"מנסרת השרון"

	מאיר דויטש
	–
	מנהל מדיניות, תנועת "רגבים"


לרשימת השדלנים שנכחו בדיון – ראו בקישור זה.

<ייעוץ משפטי: >
תומר רוזנר
<מנהלת הוועדה:>
לאה קריכלי
<רישום פרלמנטרי:>
ר.ל., חבר המתרגמים

<מפגע סביבתי חמור כתוצאה מפעילות מפחמות בשטחי הרשות הפלשתינית Aו-B>
<היו"ר דוד אמסלם:>
בוקר טוב לכולם, אני מתכבד לפתוח את ועדת הפנים והגנת הסביבה בנושא מפגע סביבתי חמור כתוצאה מפעילות מַפחמות, בשטחי הרשות הפלשתינית, שטחי A ו-B. זה דיון, כמדומני, שני, בכנסת הזו, אני רק אתן איזשהו מצע לדיון, להכניס אותנו לקונטקסט של הדיון. אנחנו עשינו דיון ב-14.12.15, שם ביקשתי להקים צוות בינ-משרדי על מנת לפתור את הבעיה שכולנו כבר מכירים אותה, אין טעם להיכנס אליה, אז מי רוצה לדווח לנו? מי זה היו"ר?

<אלון זסק:>
צביקה. 

<קריאה:>
לא אתה היושב ראש?

<אלון זסק:>
לא, צביקה. 

<היו"ר דוד אמסלם:>
בבקשה. 

<צביקה כהן:>
בוקר טוב לכולם, אני צביקה כהן, סמנכ"ל השקעות ומימון. אני מוניתי ליו"ר הצוות, ביחד עם אלון. הצוות גמר את עבודתו ב-13 בינואר 2016. היינו בשטח כמה פעמים, שיתוף ציבור, הבנו את החומרה של המפגע והצוות שׂם מסקנות מאוד ברורות, גם מבחינת המשרד להגנת הסביבה. לפני כשבוע - - - 
<אלון זסק:>
גם מבחינת המינהל האזרחי. 

<צביקה כהן:>
גם מבחינת המינהל האזרחי. בסדר, כמו שאני אמרתי. 

<היו"ר דוד אמסלם:>
איך שכחת את זה?

<צביקה כהן:>
לא שכחתי, הוא הזכיר לי ואני שמח - - - 

<אלון זסק:>
בוועדה, ביחד. 

<צביקה כהן:>
כן, כן, צודק. כמו שאמרתי, המסקנות נכתבו ב-13 בינואר. לפני שבוע וחצי נחתם הסכם סופי עם משרד האוצר והמשרד להגנת הסביבה, על האמצעים הנדרשים כדי לבצע את מה שצריך לבצע ואני אעשה את זה בקצרה. אנחנו, כמשרד החקלאות, יש לנו טיוטת צו מוכנה, הוא צריך לבוא לפה, לוועדה, אחרי שהשר יחתום. הצו הזה אומר: כל העברה של גדם, אבוקדו והדרים בשלב הראשון, מכל הארץ, אנחנו דווקא בחרנו את כל הארץ, גם בגליל העליון, כל העברה נדרש בגינה היתר העברה ופה ייכנס שאם מישהו יעבור בלי זה, אז זו עבירה. אנחנו גם נדאג בהמשך, כחלק מהמסקנות של הצוות, שיהיו קנסות מינהליים, גם על המוביל וגם על שולחו. זאת אומרת, החקלאי גם צריך להבין שאם הוא שולח מוביל למקום לא מוסדר אז הוא גם 'יזכה' – בגרשיים, לקנס מינהלי. זה תהליך שיקרה אחרי שהצו ייחתם. הבנתי שמשפטית, יש איזה תהליך, זה לא קורה ישר אבל, אנחנו בפירוש שם. 

בין היתר קיבלנו, כמשרד, תקנים לרגולציה הזאת, זאת אומרת, יהיו אנשים שלנו במחוזות הרלבנטיים. בינתיים הם יהיו במחוז השפלה וההר, מחוז העמקים ומחוז המרכז, גם מחוזות גדרה, חדרה. אלה המחוזות - - -
<חיים ילין (יש עתיד):>
שמהפרדסים יוצאים. 

<צביקה כהן:>
שמשם יוצאים - - - 

<אלון זסק:>
גם מטבריה יוצאים וגם מאילת. 

<צביקה כהן:>
יפה, יפה ולכן - - -
<חיים ילין (יש עתיד):>
אנחנו לא רוצים שימשיכו לצאת - - - שהחקלאות דואגת לחקלאים. 

<צביקה כהן:>
סליחה? אני - - -
<היו"ר דוד אמסלם:>
תמשיך. 
<צביקה כהן:>
אני ב"ולכן", אז לא הקשבתי - - - 
<היו"ר דוד אמסלם:>
צביקה, אתה נותן דיווח. תתעלם ממה שאומרים לך בצדדים. תגיד לי אם הוא מפריע, אני אוציא אותו. 

<צביקה כהן:>
תן לו התראה.

<חיים ילין (יש עתיד):>
שלש התראות.

<צביקה כהן:>
אני דואג לך. 

<היו"ר דוד אמסלם:>
בוא נדווח צביקה, אנחנו כבר גמרנו את הדיון. באנו לשמוע דיווח. 

<צביקה כהן:>
זה הולך להיגמר. לאור ההערה ששמענו פה, היתר ההעברה בתוקף בכל הארץ. 

<היו"ר דוד אמסלם:>
את זה הבנתי. אני אכוון אותך בשאלות שלי בקטע הזה. 

<צביקה כהן:>
עוד שניה אני מסיים. יהיו שני אנשים בכל הארץ שיהיו אחראים על היתר ההעברה עצמו, זאת אומרת, על מתן ההיתר למקום מורשה וכרגע – אולי אחרי זה עוד נמשיך אבל המקומות המורשים כרגע, הם באחריות המשרד להגנת הסביבה. הם יכשירו שני מערומים או שלושה מערומים באזורים הרלבנטיים, בטווח הקרוב ובטווח הביניים, כאשר בטווח של שנה הבאה – זה כבר אלון ידווח, בטווח הבא, אנחנו מדברים על מפעלים שיקבלו תמיכה מהגנת הסביבה לכופתאות, לייצר - - -

<היו"ר דוד אמסלם:>
מפעלים בארץ?

<צביקה כהן:>
מפעלים בארץ. אלון ימשיך עם זה. בנושא של האכיפה - - - 
<היו"ר דוד אמסלם:>
זו הנקודה שמעניינת. איפה אלבז נכנס לתמונה?
<צביקה כהן:>
אלבז תמיד בתמונה. 

<היו"ר דוד אמסלם:>
זה נכון, השאלה היא אם ב'קנטים' או באמצע. 

<צביקה כהן:>
אלבז יבחר איפה להיות. אנחנו בתמונה של האכיפה על ההעברה ועל החקלאים וזו האכיפה שקיבלנו לה מסגרות תעסוקה של רט"ג, אנחנו נכשיר אותם. 

<היו"ר דוד אמסלם:>
כמה פקחים כאלה?

<צביקה כהן:>
קיבלנו שלושה ייעודיים של רט"ג ואני מבין, בטח אלבז יוסיף, יש עוד שנים עשר של "יחידת דוד" שמקבלים - - - 
<היו"ר דוד אמסלם:>
שיהיה בשוטף, לא קשור רק לזה. 

<צביקה כהן:>
האכיפה כרגע צריכה להתבצע בתוך ישראל על ידי פקחי רט"ג שאנחנו נכשיר אותם ביחד עם אלון.
<היו"ר דוד אמסלם:>
והם יהיו כפופים לאלבז?

<צביקה כהן:>
בתוך הארץ לא, עוד לא החלטנו, הרי הם עובדים - - -
<היו"ר דוד אמסלם:>
אני רוצה לשאול שאלה פשוטה. אני רוצה להבין את העניין. הרי בסופו של דבר, אם הוא מסתובב בין קריית מלאכי לעזריקם זה פחות חשוב לי. חשוב לנו אם הוא חוצה את כביש 5, אם הוא נוסע ועובר לרשות. הרי היום, מה הסיפור, שהמפחמות הן שם. הגזם עובר מפה לשם. אנחנו יודעים איפה הוא עובר. הרי אם הוא עובר בהטסה, אז עזוב, לא דיברנו אבל אם הוא עובר דרך המחסום, חלק מהמקומות שיש מחסומים - - - 

<בצלאל סמוטריץ' (הבית היהודי):>
זו - - - 

<היו"ר דוד אמסלם:>
יש חלק שיש את הכביש, כרגיל. 
<צביקה כהן:>
הנה, הוא ענה לך. 

<היו"ר דוד אמסלם:>
לכן הוא צריך ריכוז אכיפה במקומות האלה. זאת אומרת, אם אתה נותן לו תיגבור אכיפה, אז אני חושב ששלושה פקחים – אם היו מאתיים אז אתה צודק, שישימו אותם בדרכים, אולי יתפסו גם בדרך אבל שלושה, לכן אני שואל אם הם מסונכרנים עם אלבז - - -
<בני אלבז:>
אני אגיד לך מה אנחנו עושים שם. אנחנו, הצוות שלנו היום מבצע מודיעין בשטח, יחידת דוד שלנו עושה בכל הפרדסים, מעבירים דיווחים היום ליחידת הפיצו"ח - - - 

<היו"ר דוד אמסלם:>
הבנתי. הם חלק מיחידת הפיצו"ח?
<צביקה כהן:>
הפקחים האלה, ההסמכה שלהם תהיה לפי פקודת היערות. לפי פקודת היערות, הפיצו"ח ואנחנו אוכפים, אז הפקחים האלה, עדיין לא סגור מי יהיה אחראי עליהם, אנחנו או אלון, אנחנו צריכים לסגור את זה מה יהיה הכי נכון, אין פה עניין של - - - 

<היו"ר דוד אמסלם:>
למה לא סגרתם עד עכשיו? הייתם צריכים לקיים דיון. 

<צביקה כהן:>
תקשיב, בהסכם סגור שזה אנחנו, כתוב. בהסכם סגור שאנחנו אבל אנחנו רוצים לייעל את העסק. 

<היו"ר דוד אמסלם:>
צביקה, יש לי הצעה. קודם כל, תראה, אני מברך על מה שהגענו עד עכשיו אבל, בוא אני אגיד לך, בסוף אני מציע שגם אתם ואלון, יחד עם אלבז, כל הגופים, תתחילו לפרוט את זה הלכה למעשה, תעשו איזשהו - - - תתחילו לעשות את מה שנקרא מקרים ותגובות ותראו איפה צריך, הרי בדיון של שעה, אנחנו יושבים, ארבעתנו, אנחנו מציבים את האמצעים שיש, שכבר סוכם עליהם, במקומות הכי נכונים. לכן אני מבקש 'לתפור' את זה. חבל, לא צריך בשביל זה עוד חודשיים. 

<צביקה כהן:>
לא, לא, לא, בשום פנים ואופן. 

<היו"ר דוד אמסלם:>
אז לכן אני אומר, אחרי הדיון תעשו לכם איזושהי ישיבת עבודה. 
<קריאה:>
האג"ת. 

<היו"ר דוד אמסלם:>
לא, האג"ת - - - לא על שיטת העבודה, תראו בדיוק מי כפוף למי וכו', בסדר? או.קיי, הלאה. אנחנו מדברים עד עכשיו על צו שלא יאפשר את המעבר, שהיום הוא לא קיים אז לכן אנחנו לא יכולים לפעול. אחרי שיש את הצו אז אנחנו מתחילים עם פעולות האכיפה, זה מצד אחד, ומצד שני, בפעולת מה שנקרא ויסות בישראל לתוך איזשהו מפעל גזם שיעשה מזה - - -

<צביקה כהן:>
להגיד עוד משהו. גם יש תמריץ לחקלאים. אל"ף, תהיה הסברה לחקלאים, משותפת לשני המשרדים, ותמריץ לחקלאים, בשנתיים הראשונות – לא הולכים קדימה יותר מדי, מי שיעביר גדם למקום מוסדר או ירסק במקום, יקבל איזשהו סכום דרך המחוזות שלנו, סכום לטון, על מנת שלאף אחד לא יהיה כדאי להיתפס - - -

<היו"ר דוד אמסלם:>
זה Incentive חיובי, פעם אחת זה בגלל שיקבל קנס ופעם שניה, אתה אומר, הוא יקבל סובסידיה.
<צביקה כהן:>
תשמע את חיים מה הוא אומר על זה. 
<היו"ר דוד אמסלם:>
יפה מאד. אלון, אתה רוצה להוסיף? רק שניה, עוד מעט נשמע את הכול. בוא נשמע את אלון. צביקה, יש עוד משהו?
<צביקה כהן:>
אלה ה-High Loghts. 

<אלון זסק:>
אם אנחנו מדברים על incentives חיוביים אז בנוסף לזה גם - - -
<היו"ר דוד אמסלם:>
למיקרופון. 

<אלון זסק:>
בנוסף לזה, דרך מנהלת ההשקעות אנחנו נתמוך ברכישת מרסקות גזם גדולות. 

<צביקה כהן:>
גדם. 

<אלון זסק:>
גדם. 

<היו"ר דוד אמסלם:>
יש לי הצעה בשבילך, אני יכול להציע הצעה?

<אלון זסק:>
ברור.

<היו"ר דוד אמסלם:>
תשמע, לפני כעשר שנים, קצת יותר, שתים עשרה שנים, אני רכשתי את אחת ממרסקות הגזם הכי גדולות בישראל. היא עלתה לי אז מיליון וחצי שקל, אתם נתתם לי בערך חצי מיליון. אני מספר לך. מרסקת גזם כזו, אני לא צריך, היא לא עובדת ב full capacity, אני יכול לתת שירות כמעט לכל המרחב פה, לכן אני מציע לכם, תעשו עבודה אצלכם במשרד, תחליטו כמה גזם יש במדינת ישראל ותחליטו אילו ערים אתם רוכשים להן ביחד, אתם עושים joined matching ורוכשים. והסביבה עצמה, תמורת תשלום מסוים, מקבלת. ככה אתה 'תופר' את כל המדינה. 

<אלון זסק:>
זה בדיוק מה שהולך להיות. זה נעשה במינהלת ההשקעות, כבר היום, יש מנגנון כזה, עשינו גם מנגנון עם מרסקות קטנות שזה פחות לגבי הגדמים אבל גם מרסקות גדולות, רק עכשיו יש 'בקנה' עוד שלש בקשות למרסקות גדולות. המטרה היא שיהיה אפשר – ויש לנו כרגע תקציב של 3 מיליון וב-2017 עוד שלושה, סך הכול - - - 
<צביקה כהן:>
ששה אבל - - - 
<קריאה:>
זה לא מספיק כי אני צריך גם - - - 
<אלון זסק:>
אלו מרסקות גדולות שלמעשה, הן מונעות את כל הבעיה. זאת אומרת, אם חקלאי כבר בשטח שלו מרסק את הגדמים אז הגענו למצב שבו אתה מקבל רסק. רסק קטן כבר לא טוב למפחמות, הוא טוב לחיפוי קרקע, הוא טוב לחקלאי, הוא טוב לעשות מזה אנרגיה, הוא טוב להרבה דברים אבל הוא כבר לא טוב למפחמות. 
<היו"ר דוד אמסלם:>
הבנתי. 

<אלון זסק:>
ואז פתרת את זה, גם זה נכנס במסגרת התמיכה - - -

<צביקה כהן:>
הרגולציה תהיה מיותרת, הוא לא צריך היתר העברה כי אין לו גדם. הרעיון הוא שגם מועצות אזוריות - - - 

<היו"ר דוד אמסלם:>
דרך אגב, קרן הניקיון, תבדקו, אתם יכולים להשתמש בה גם. 

<אלון זסק:>
הכסף הזה בא מקרן הניקיון. 

<היו"ר דוד אמסלם:>
טוב. 

<קריאה:>
במקרה, במקרה. 

<היו"ר דוד אמסלם:>
אז אתה לא צריך להיות מוגבל לששה מיליון, בבקשה. 

<צביקה כהן:>
תודה רבה. 'בגדול', את הכסף הזה ייתן משרד החקלאות, אנחנו גם נאפשר למועצות אזוריות לקנות כלים כאלה, אם הן ירצו, של המרסקות הגדולות, כדי שיהיה - - - 
<היו"ר דוד אמסלם:>
מצוין, 'חבל על הזמן'.

<אלון זסק:>
ואז הוא נותן שירות - - - בכל האיזור, לא חקלאי - - - 
<היו"ר דוד אמסלם:>
לפני שאנחנו עוברים לאלבז, בוא תמשיך, תן לנו לוחות זמנים וכו'. 

<צביקה כהן:>
רגע, בנוסף, ישנו תקציב קטן, אם אנחנו עדיין ב'מקל וגזר', תקציב קטן שאני לא יודע אם הוא מנוצל או לא, למפחמות ידידותיות, מפחמות שחקלאים או גופים גדולים - - -
<היו"ר דוד אמסלם:>
בארץ?

<צביקה כהן:>
בתוך הארץ. מפחמות שיעברו את כל האישורים של - - -
<היו"ר דוד אמסלם:>
זה לא יקרה. 

<צביקה כהן:>
אני כבר אומר, אתה אומר שלא יקרה, אתה יודע למה. 

<היו"ר דוד אמסלם:>
כלכלית זה לא יקרה. 

<בני אלבז:>
אני אסביר, אני אתן רקע על זה גם - - - שניה, תן לי רק - - -
<היו"ר דוד אמסלם:>
אני יכול לתת איזושהי חשיבה - - - 
<קריאה:>
אפשר לשאול?

<היו"ר דוד אמסלם:>
רק שניה, דקה, עוד מעט. 

<צביקה כהן:>
אם יקרה או לא יקרה - - - 

<היו"ר דוד אמסלם:>
אבל אם אתה העלית את זה, צביקה, אני רוצה ללכת אולי לחשיבה קצת יותר מהפכנית. הרי בסופו של דבר בדיון הקודם, אנחנו הבנו שמדובר בצד השני בסביבות הארבעים מפחמות, ארבעים, האם יותר?

<בני אלבז:>
היו בזמנו שמונה מאות מפחמות, ירדו עכשיו לסביבות מאה. היום אני יכול - - - 

<היו"ר דוד אמסלם:>
אני שואל שאלה אחרת, אולי במקביל, כמשלים, כמוצר משלים של העניין, האם אפשר לדבר עם הצד השני באמצעות הצבא והגופים האזרחיים, לשכנע אותם שהם יעברו למפחמות הידידותיות ואנחנו נשלם להם?
<בני אלבז:>
אני אתן לך את הרקע.
<היו"ר דוד אמסלם:>
בסך הכול, אני, בעיני רוחי, אין לי ענין לפגוע לו בפרנסה שם, רק יש לנו בעיה עם העשן שלו. 

<בני אלבז:>
אני אתן לך את הרקע ואני אמשיך. לדעתי, הם סיימו – האם אני יכול להסביר?

<היו"ר דוד אמסלם:>
בסדר, דבר. אתה רוצה לדבר אחרי כן?

<בני אלבז:>
לא, לא, אני אתן לך תשובה על הדבר הזה. קודם כל אני חושב שמפחמות – אין מצב שלא יהיה זיהום מסוים ממפחמות. קודם כל, אני אומר לך, גם עכשיו, אני מתנגד להקמת מפחמות בשטחים של פרדסים, בישראל או בכל מקום, כי המפגע חוצה גבולות, גם ישובים צמודים לפרדסים וגם - - - כל מפחמה ידידותית שנכין אותה ושתעמוד בכל התקנים – תמיד יהיה אחוז זיהום קטן, שהוא לא יהיה במאה - - - 

<היו"ר דוד אמסלם:>
אחרי כמה - - - 
<בני אלבז:>
אנחנו פיתחנו מפחמה ניסיונית, בשלבי סיום שלה, תוך חודשיים היא יוצאת לפועל, כבר הסתיימה - - -

<היו"ר דוד אמסלם:>
אתם מפתחים אותה?

<בני אלבז:>
אני פיתחתי אותה. המינהל האזרחי ביחד עם פלשתינאים, מדענים פלשתינאים ומדענים ישראלים, היא עברה את כל ההליך של המשרד להגנת הסביבה, המינהל האזרחי גם והמשרד להגנת הסביבה, תקציב מליון שקל, אשמח לקחת אותך לראות אותה ואשמח גם שתצטרף אלי היום לסיור, בשעה שתים וחצי, בשטח A, שמנכ"ל המשרד - - - 

<היו"ר דוד אמסלם:>
אני מקווה שלא ישביעו ממשלה, יכול להיות - - - לראות איזו מפחמה אז נדחה את ההשבעה. 

<בני אלבז:>
היום אני נכנס לשטחים A, B עם מנכ"ל המשרד, שרואה את העדיפות הראשונה, ראשונה, לאחר שישב עם כל התושבים של מצפה אילן, בישיבה גדולה והתחייב לעמוד ביעדים שהציב לעצמו, על מניעת זיהום אויר. 

<היו"ר דוד אמסלם:>
מאה אחוז. תודה, תודה, אלון, אתה רוצה להמשיך, במיוחד עם לוחות זמנים?

<אלון זסק:>
לוחות זמנים. צביקה דיבר על הצו, טיוטת צו יש כבר, אני מניח - - - 
<צביקה כהן:>
הטיוטה קיימת, היא מוסכמת על כולם.
<היו"ר דוד אמסלם:>
היא אמורה לעבור – איפה?
<אלון זסק:>
נביא אותה אליך, השר יחתום, נעביר אותה אליך כמה שיותר מוקדם, מבחינתנו - - -
<היו"ר דוד אמסלם:>
דרך אגב, לחתום זה שלש דקות. תגיד לו שאנחנו לא מחכים עכשיו שבועיים שלושה. שייקח שבע דקות. 

<צביקה כהן:>
יש שם הערה בצו הזה, הקנס צריך להיות כבד כי כל משאית כזו מרוויחים ממנה שלושים אלף - - -

<היו"ר דוד אמסלם:>
אני לא נכנס לזה, כל קנס שתביאו מקובל עליי.
<בני אלבז:>
מדברים על קנס כבד.
<היו"ר דוד אמסלם:>
אני מסכים אתך.
<יעל כהן-פארן (המחנה הציוני):>
מה הקנס שמתאים?
<היו"ר דוד אמסלם:>
זה בצו, בצו אנחנו נדון על זה. 

<יעל כהן-פארן (המחנה הציוני):>
מה יש בצו?

<היו"ר דוד אמסלם:>
לא חשוב, הדיון הוא לא על הצו. 
<קריאה:>
שיגישו את הטיוטה. 

<היו"ר דוד אמסלם:>
כשיגישו את הטיוטה נדבר על זה. 

<אלון זסק:>
זה לגבי לוחות זמנים של הצו. 

<היו"ר דוד אמסלם:>
נניח שאחרי שאנחנו מעבירים את הצו, כל הכוח אדם, המתודיקה - - - 

<אלון זסק:>
זה לוקח את הזמן שלו אבל - - -

<היו"ר דוד אמסלם:>
אז בואו נסכם. 

<אלון זסק:>
אנחנו לא מחכים, לא מחכים. 

<היו"ר דוד אמסלם:>
בואו נסכם מתי. אנחנו רק מחתימים את הצו וכולם 'רצים'. 

<אלון זסק:>
הצו יש לו 30 יום פעולה. אנחנו כבר התחלנו עם התיקנון של התקנים. יושב פה איש האוצר, הוא בטח יעזור לנו גם בנושא הזה. אנחנו מבחינתנו, עם תקנים זמניים לשנתיים, אפשר להוציא מכרז, לא מחר בבוקר אבל גם אם זה מחרתיים בבוקר, מבחינתנו - - - 

<היו"ר דוד אמסלם:>
האם אנחנו יכולים לסכם, שניה, דקה, דקה, שניה, תרשה לי - - - 

<אלון זסק:>
שניה, עוד מלה. 

<היו"ר דוד אמסלם:>
כן. 

<עמית נצר:>
יש לנו הערות לצו, צביקה. 

<צביקה כהן:>
מה זה?

<עמית נצר:>
יש לנו גם הערות לצו. 

<היו"ר דוד אמסלם:>
הצו לא כאן, הוא לא עכשיו, שניה, שניה. מפריע לי. שניה. שניה. תומר. מפריע לי. כשאנחנו נדון על הצו אנחנו נדון בהערות על הצו, זה לא הנושא. אני רק רוצה לדעת מבחינתכם, האם אני יכול לסכם בסיכום שבסוף המושב אני עושה איזושהי ישיבה קצרה, כדי שתגידו לי: דודי, תשמע, אנחנו באופן חגיגי, כבר יש - - -

<אלון זסק:>
שהתחלנו לאכוף. 

<היו"ר דוד אמסלם:>
אנחנו מתחילים עכשיו. אפשרי?
<צביקה כהן:>
כן, כן.
<היו"ר דוד אמסלם:>
אפשרי? זה נשמע מקובל?

<תומר רוזנר:>
זה כולל את הצווים שצריך ואת הכול. את ההפעלה של חקיקה מינהלית, הסמכת פקחי רט"ג, הכול, כן?

<היו"ר דוד אמסלם:>
כל התהליך. עכשיו אני רק אבקש דבר אחד, רק שניה, אני רוצה רק, שניה, צביקה, אני רק מבקש דבר אחד: אם יש עיכוב בחתימה כזאת או אחרת, אז אתם מעדכנים אותי, יכול להיות שאני אחתים לכם אותה, בסדר? אני פקיד אצלכם בעניין הזה, תפעילו אותי, שלא יקרה מצב שאתם תגיעו עוד חודשיים, תגידו: תשמע, שר החקלאות נסע לסין, התעכב שם ארבעה חודשים, לא מצא עט, תגידו לי, בסדר?
<צביקה כהן:>
תענה לאס.אמ.אסים שלי. 

<היו"ר דוד אמסלם:>
עונה, אני עונה לך. 

<צביקה כהן:>
לא ענית לי. 

<היו"ר דוד אמסלם:>
לא עניתי?

<צביקה כהן:>
לא. 

<היו"ר דוד אמסלם:>
אז יכול להיות, אתה יודע מה, אני מתנצל. 

<קריאה:>
בוא נגיד כך, אם אתה לא משיג אותו – דבר אתי, אני אשיג אותו והוא ישיג לך את - - - 
<חיים ילין (יש עתיד):>
להראות לך איך בירוקרטיה עובדת, כן? 

<היו"ר דוד אמסלם:>
אלבז, כמה משפטים ואחרי זה נעבור.

<בני אלבז:>
אני אתן רקע - - - של המצב. קודם כל, בשטח, בזמנו היו 800 מפחמות, 400-800 מפחמות, המפחמות ירדו היום לסביבות מאה, עם הלחץ האכיפתי והלחץ הסביבתי שישנו. היום הפרדסנים ממשיכים למכור את העצים האלה, אנחנו תופסים בלילות משאיות כאלו, רק שלשום נתפסה משאית עם - - - הערכה שלי אולי יותר מ-50,000 שקל סחורה, הועברה אלינו ואנחנו, הצוות - - -
<בצלאל סמוטריץ' (הבית היהודי):>
אתה אחרי זה מחזיר להם את זה, אחרי חודש. 

<בני אלבז:>
נכון מאד. אני לא יכול יותר להחזיק אותם.
<בצלאל סמוטריץ' (הבית היהודי):>
אז תיתן קנס. 

<בני אלבז:>
זה מה שאנחנו עושים, את הקנס. זה ממש כך. אנחנו פה בבעיה בנושא המשפטי של לקחת ולהחרים את הכול - - - 

<קריאה:>
אתה לא יכול להחרים?

<בני אלבז:>
הרבה חומר אני מחרים ואנחנו עובדים על זה עם היועצים המשפטיים שלנו בנושא. 

<היו"ר דוד אמסלם:>
אמרת "יועצים משפטיים" – יש בעיה אבל פה אני רוצה להציע לכם מודל, תבחנו אותו. בנושא הזה של הרשויות, יש כל מיני צווים ותבדקו שהם יכולים לחלוט גם כלי רכב ומשאיות, למכור חלק מהסחורות, יש שם סנקציות חריפות בכל מיני נושאים אחרים אז כך שאתם יכולים, אתה לא חייב להמציא את הגלגל. 

<קריאה:>
כן, אבל - - - 
<היו"ר דוד אמסלם:>
כן, כן, לא, חוקי מדינה שמסמיכים אותם. כשהיו עבירות בנייה בירושלים, אני אומר לכם, הפקעות עודפי עפר, חילטנו טרקטורים ומשאיות, מספר לכם, העמדנו אותם חודשים. 

<בני אלבז:>
אנחנו בתחילת - - - 

<היו"ר דוד אמסלם:>
לכן תבדקו. כנ"ל סחורה שמחרימים לכל מיני אנשים אז אני מניח שאולי יש אופציה למכור אותה, חבל לזרוק - - - 
<בני אלבז:>
יש חומרים, למשל, חומרים מסוכנים, יש לי צו שאני יכול לחלוט ולהעביר את זה לרמת חובב - - - אני עושה את זה גם הרבה באיו"ש. דבר שני, בתחילת יוני אנחנו יוצאים למכרזים על 12 התפקידים החדשים, שנאייש אותם, כמובן - - - אדיר באזור הצפון, כדי למנוע את העברת הגדמים לכיוון איו"ש. אני מציין ומחדד שפרדסנים ממשיכים למכור סחורה לפלשתינים. 

<היו"ר דוד אמסלם:>
טוב, תודה. חבר הכנסת - - - 
<בצלאל סמוטריץ' (הבית היהודי):>
שאלת הבהרה קטנה, לְבֶּני. ה-12 פקחים, לאן זה הולך?

<בני אלבז:>
הולכים ליחידת דוד, שעד היום לקחו מעל 380 משאיות. 

<בצלאל סמוטריץ' (הבית היהודי):>
ויחידת "דוד" היא יחידה שכפופה אליך? היא - - - 
<בני אלבז:>
היא כפופה אליי על כל - - - 

<בצלאל סמוטריץ' (הבית היהודי):>
לא קשור - - - לא הולך מחר - - -
<בני אלבז:>
כפופה אליי על כל המשתמע מכך, זו יחידה שהייתה ברט"ג, המשרד להגנת הסביבה, השר להגנת הסביבה, מנכ"ל המשרד, אישר, החשב הכללי אישר כבר את הגדלת היחידה, יש תוצאות - - - 

<היו"ר דוד אמסלם:>
תודה, תודה, חבר הכנסת ילין, בבקשה. 

<חיים ילין (יש עתיד):>
תודה רבה כבוד היושב ראש, אני מברך אבל בסוף 'אלוהים נמצא באותיות הקטנות'. אין מה לעשות. 
<היו"ר דוד אמסלם:>
בפרטים, בפרטים. 

<חיים ילין (יש עתיד):>
בתפיסה, התפיסה היא נכונה ואני חושב שזה בסופו של דבר הפתרון. התחילו להבין שהגזם הוא לא נטל אלא שהגזם עצמו הוא מרכיב חיוני מאוד שיש בו צורך. אתמול היה פה דיון שהשר להגנת הסביבה היה בו ואולי עכשיו אפשר להבין חלק מהדברים שאני אמרתי. יש לפחות כמה מתקנים של בוצת אדם שאם מערבבים את הגזם עצמו, אחרי שריסקת אותו, אז אתה גורם לזה שיש לך ערך אנרגטי של המוצר הזה, שהוא מאוד חשוב למדינת ישראל והוא 'ירוק' לחלוטין. אני מאד מקווה שיימצאו את הפתרון של מפחמות שלא מזיקות לאוויר ולא עושות נזק. אם יש לכם פתרון כזה אז אנחנו יכולים להביא את זה לכלל מדינת ישראל ולשרוף מה שאתם רוצים, כי אם יש דבר כזה טוב – אני לא מכיר מושג כזה, במדינת ישראל – כל דבר, ואני מדבר בתוך - - - למרות שאצלך זה "כל מדינת ישראל" אבל עדיין, החוקים שם לא אותו דבר, אי אפשר לשרוף, אסור לשרוף. למרות שיש מתקנים באירופה ששורפים לצורך אנרגיה, פה במדינת ישראל לא. אנחנו ממש מפגרים בהרבה מאד שנים. 
ההתייחסות עכשיו היא רק למפחמות והכול בסדר, הכול קורה במרכז הארץ, כי שם לצערי, שטחים חקלאיים הופכים להיות בטון כי זו מדיניות, בצער אני אומר את הדברים האלה. מעט מאוד – וצביקה, תתקן אותי, אולי אני לא צודק, מעט מאוד מחליפים זנים ועושים הרכבות, זאת אומרת, שהחלק העליון הולך ונעלם ונשאר בעצם הגזע בשביל להרכיב זן חדש ובנוסף, אני רואה את הנהירה של אותם פרדסנים שמגיעים אלינו לנגב, ואני לא יודע מה עם המטעים בצפון. יש גם גזם - - -
<תומר רוזנר:>
האם זה בעיקר אבוקדו והדרים?
<חיים ילין (יש עתיד):>
כן, באזור שהוא מדבר עליו זה רק הדרים, אין נשירים, בוא נגיד בצורה כזאת, אלא יותר לכיוון הצפון, הנשירים הם באזור רמת הגולן, גליל עליון וכו'. 

<בני אלבז:>
או דרום. או חרמון - - - 
<חיים ילין (יש עתיד):>
כן, כן, אבל פה הנקודה, שיש גזם שלא מתייחסים אליו בכלל. שמשרד החקלאות נותן אישורי שריפה, שזה הגזם של החממות והגזם הזה, שממשיכים לשרוף, הרי למה אני אומר את זה? נכון שזה דיון אחר - - -

<היו"ר דוד אמסלם:>
אנחנו לא עושים דיון על כל הגזם במדינת ישראל עכשיו. 

<חיים ילין (יש עתיד):>
אני יודע אבל אחת הבעיות שלנו היא שאנחנו תמיד מנסים לפתור איזושהי בעיה ספציפית ולא מסתכלים בצורה אסטרטגית על כל מה שקורה במדינת ישראל. אתה לבד אמרת "תמפה את הגזם במדינת ישראל", נכון אמרת?

<היו"ר דוד אמסלם:>
זה לא הדיון הזה. 

<חיים ילין (יש עתיד):>
רגע, אבל אמרת? 

<היו"ר דוד אמסלם:>
כן, אבל - - -

<חיים ילין (יש עתיד):>
אני לא אמרתי את זה, אתה אמרת את זה. כבוד היושב ראש - - -

<היו"ר דוד אמסלם:>
אני אסביר לך. אני משתדל לעשות את הדיון על הנושא שהגדרנו. הדיון כאן הוא לא על כל הגזם במדינת ישראל. זה על הגזם, זה על המפחמות בכלל, לא על הגזם.
<חיים ילין (יש עתיד):>
אתה צודק ויש גם ראש רשות פה וראש רשות לא יודע לחשוב רק בצורה כזאת, כי הוא חושב תמיד בצורה - - -

<היו"ר דוד אמסלם:>
בוא נתכנס. 

<חיים ילין (יש עתיד):>
לכן אני חושב שאם הולכים, ואני אומר לך איפה תהיה הבעיה, תהיה הבעיה ב'קול קורא' של המגרסה, איך יקבלו, מה האוצר יעשה, מי יחתום, איזה matching יצטרכו לשים שם, אם כן או לא, אם זה מאה אחוז או שזה רכוש, הדברים בסוף יפלו, צביקה, אני אומר לך, על הדברים האלה, מגרסה - - -

<היו"ר דוד אמסלם:>
יש - - - פה ונתקדם. אתה כבר מספר איפה נכשלנו?

<קריאה:>
אם הגענו למצב שהכסף מקרן הניקיון הולך למשרד החקלאות - - - 

<חיים ילין (יש עתיד):>
בגלל זה אמרתי - - -

<קריאה:>
זה אומר שנותנים - - - 
<היו"ר דוד אמסלם:>
חיים, בוא קח עשרים שניות - - -

<חיים ילין (יש עתיד):>
בגלל זה בירכתי ואמרתי, בירכתי ואמרתי, מה אתה רוצה ממני? מהלך בלתי רגיל, זה שמשרד להגנת הסביבה יושב עם משרד החקלאות ביחד ומנסים לפתור בעיה, לא רק שם, אני כבר אומר לך, גם על הפסולת החקלאית אתם צריכים לשבת - - -

<היו"ר דוד אמסלם:>
תודה, חיים. 

<חיים ילין (יש עתיד):>
זה לא נטל. היום זה נטל. 

<היו"ר דוד אמסלם:>
תודה רבה. 

<חיים ילין (יש עתיד):>
על לא דבר. 

<היו"ר דוד אמסלם:>
תודה רבה. בצלאל סמוטריץ', בבקשה. 

<בצלאל סמוטריץ' (הבית היהודי):>
אל"ף, אני רוצה להגיד 'שאפו' ולברך, דוח - - - 
<היו"ר דוד אמסלם:>
מאיפה התחלנו ולאן הגענו.
<בצלאל סמוטריץ' (הבית היהודי):>
הישגים גדולים וכו', יפה מאד, אני תמיד בעד אבל אני כן רוצה לשאול את 'שאלת הילד הקטן', מהסיפור על "בגדי המלך החדשים" - - - 
<חיים ילין (יש עתיד):>
שנים אני מדבר.
<בצלאל סמוטריץ' (הבית היהודי):>
שוב, אני מכיר את הסוגיה הזאת, שש שבע, שמונה, כמה אנחנו כבר מתעסקים אתה ביחד, ואני גר, בעוונותיי הרבים, כידוע, באזור הזה וגם בכביש 5, אדוני היועץ המשפטי, יש מחסום. אי אפשר להיכנס ולצאת מיהודה ושומרון, לצערנו, בלי מחסום. 

<בני אלבז:>
אפשר. 

<בצלאל סמוטריץ' (הבית היהודי):>
אי אפשר.
<בני אלבז:>
להיכנס ליהודה ושומרון דרך חוצ"ש באופן חופשי.
<בצלאל סמוטריץ' (הבית היהודי):>
רגע, רגע, רגע, שניה, רגע.
<היו"ר דוד אמסלם:>
הוא אומר פה - - -
<בצלאל סמוטריץ' (הבית היהודי):>
גם בחוצ"ש יש מחסום.
<בני אלבז:>
אין מחסום מתוך ישראל. 

<בצלאל סמוטריץ' (הבית היהודי):>
יש מחסום - - - 

<בני אלבז:>
מישראל לאיו"ש אתה יכול להיכנס חופשי. 

<בצלאל סמוטריץ' (הבית היהודי):>
בני, בני ידידי, מאחר ואני נוסע שם - - -

<היו"ר דוד אמסלם:>
חבר'ה, חבר'ה, חבר'ה, שניה, סמוטריץ', עזוב עכשיו את הסיפור של המחסום. 

<בצלאל סמוטריץ' (הבית היהודי):>
לא רק שיש מחסום, מי שיודע, יש בו אפילו יש לו מצלמת מהירות, מי שבא מתוך מדינת ישראל, מן המקום הנכון, לצד הנכון של הקו הירוק, עלול גם לנסוע מהר - - - 
<חיים ילין (יש עתיד):>
הוא אומר את זה מניסיון, 'חטף' קנס כנראה.
<בצלאל סמוטריץ' (הבית היהודי):>
לא 'חטפתי', אני אומר מצלמות - - -

<בני אלבז:>
כל - - - 
<בצלאל סמוטריץ' (הבית היהודי):>
בני, אני רק אומר, אני בעד, תראו, אני בעד ואגב, באמת, אני חושב ש-12 פקחים, רק לאיכות סביבה, רק ליהודה ושומרון, כמה בכל הארץ?

<בני אלבז:>
לא לכל יהודה ושומרון, רק למעברים, שים לב.

<בצלאל סמוטריץ' (הבית היהודי):>
רק למעברים? בקיצור, זה המון, אנחנו בעד לתגבר - - -
<היו"ר דוד אמסלם:>
עוד פעם, עוד פעם. 

<בצלאל סמוטריץ' (הבית היהודי):>
לא, אני בעד, כמה שיותר פקחים וכמה שיותר מגרסות אבל רק רגע - - -
<היו"ר דוד אמסלם:>
חבר'ה, בצלאל, תקשיב, רק שניה, אני אסביר. תשמעו, בשתים עשרה מסתיים הדיון. 

<בצלאל סמוטריץ' (הבית היהודי):>
תנו לי לסיים. 

<היו"ר דוד אמסלם:>
אבל מרוב שאתה רוצה את ההקדמה, יש לך שלש דקות. 

<בצלאל סמוטריץ' (הבית היהודי):>
אני רק אומר בסוף, באמת, יודעים, כמו שאתה יודע יפה, בני, יודעים שזה עובר בציר, בשני צירים, מה הבעיה לתת הוראה לחיילים שעומדים במחסום או לחבר'ה ביחידת המעברים, אתם רואים משאית, תסמנו לה רגע לעצור בצד, אני מסתפק אגב בזה שיחרימו את המשאית לחודש, כי הנזק הכלכלי שנגרם למוביל שלקחו לו את המשאית לחודש, בטח לקחו לו את הסחורה והגזם לא הגיע – מספיק לי, לא צריך שיחלטו ,לא צריך שימכרו, עד שאנחנו מקימים, אופרציות, 50 מיליון שקל, יש מחסום, יש פה אנשים, מקבלים משכורת - - - 
<היו"ר דוד אמסלם:>
זה, אלבז - - - 
<בצלאל סמוטריץ' (הבית היהודי):>
עשרים וארבע שעות ביממה, אל תגיד לי - - - 
<היו"ר דוד אמסלם:>
אתה לא עונה. 

<בצלאל סמוטריץ' (הבית היהודי):>
זה לא רציני, נו. 

<היו"ר דוד אמסלם:>
בסדר, תודה רבה. תודה רבה, בצלאל. יעל פארן, בבקשה. 

<יעל כהן-פארן (המחנה הציוני):>
תודה. אין צורך להדגיש את החשיבות של הטיפול בנושא. גם אני גרה באזור, נמצאים כאן ראשי רשויות מהאזור ואני בטוחה שתיתן להם לדבר - - - 

<היו"ר דוד אמסלם:>
אם אתם לא תבזבזו את הזמן. 
<יעל כהן-פארן (המחנה הציוני):>
אני אהיה קצרה אבל, אני רוצה לזעוק את הזעקה של האזור. השבוע ל"ג בעומר, אצלנו כל בוקר הוא כמו הבוקר שאחרי ל"ג בעומר, כל בוקר, אומרים "בוקר טוב" לילדים, פותחים חלון, סוגרים אותו. פשוט כך. אי אפשר לפתוח חלון, ישנים עם כל החלונות סגורים ובישובים שממש קרובים, אני בפרדס חנה, זה לא "מצר" שממש ממול ו"מצפה אילן", הם פשוט לא יכולים, הם צריכים לשים סמרטוטים מתחת לדלת. אני לא מבינה מה קרה אבל מאז מרץ האחרון, לפני פסח, המצב הרבה יותר גרוע ממה שהיה שנים קודם, הרבה יותר גרוע. 
<בצלאל סמוטריץ' (הבית היהודי):>
הקיץ הוא העונה. 

<יעל כהן-פארן (המחנה הציוני):>
לא, אנחנו מכירים כבר קיץ. יכול להיות שאלה עודפים של שנת שמיטה ששורפים יותר, אני לא יודעת אבל המצב הוא נוראי. ילדים עם סטרואידים מחודש מרץ, מלפני פסח, בקיבוץ "מצר", אין כמעט ילד שאין לו משאף צמוד, אני מדברת אתכם על ממש סבל נוראי של המון המון אנשים. 

כל הפעולות שהוצגו – ואני הייתי גם בפגישה במצפה אילן, כל הפעולות שהוצגו הן מבורכות והן טובות, השאלה היא מה הקצב ומה קורה, כדי שזה ייפסק כמה שיותר מהר, וישב כאן בדיוק אתמול השר גבאי והודה שפעילות הממשלה לא מאוד אפקטיבית. אני לא זוכרת בדיוק את המלים שהוא אמר אבל, אנחנו יודעים שקשה להזיז דברים, אז איך עושים שזה יקרה יותר מהר? 
למשל, האם התקנות הן באמת יעשו את ההבדל ביום שהן ייצאו, הצו, סליחה, האם הוא יעשה את ההבדל למחרת היום שהוא נחתם? האם יש תכניות לפרסום? שיהיו פרסומות ברדיו כמו שיש על בטיחות בעבודה, שיהיו פרסומות ברדיו: "חקלאי, דע, יהיה לך קנס", כמו שיש פרסום על תקנות של בטיחות וגהות בעבודה. אני מצפה שזה יקרה, כדי שכל החקלאים – הם לא כל כך הרבה אנשים, ידעו שהם חייבים - - - 

<היו"ר דוד אמסלם:>
תודה רבה. 

<יעל כהן-פארן (המחנה הציוני):>
רגע, רגע, קטן. האם יש הפסקה של הפטור של קבלת היתר כריתת עצים? הרי לפי פקודת היערות, כל כריתת עץ בבית פרטי - - - 

<היו"ר דוד אמסלם:>
לא מדובר בכריתה, מדובר בגזם. 

<יעל כהן-פארן (המחנה הציוני):>
שניה, שניה. לחקלאים יש לפטור, בגלל שיש להם כל כך הרבה עצים, לא נותנים שייגשו לפקיד היערות על כל עץ בפרדס. האם הדרך היא אולי להפסיק את הפטור הזה, כדי שהם יצטרכו לקבל היתר על כל עץ ובמשרד החקלאות ידעו על כל עץ בפרדס שנכרת. קצת 'כאב ראש' בהתחלה אבל זה יסמן משהו. אנחנו רוצים שתפסיקו לכרות עצים ולשלוח אותם לאן שאתם שולחים. 

הדבר השני, ששאלו, האם נבחן – ויש פה משרד המשפטים, איסור מכירה בישראל של אותם פחמים, כי בסופו של דבר – אני יודעת שזה בעייתי אבל בסופו של דבר - - -

<היו"ר דוד אמסלם:>
דנו על זה בדיון הקודם.
<יעל כהן-פארן (המחנה הציוני):>
לא חוקי, בסדר - - - 
<היו"ר דוד אמסלם:>
קודם כל, חוקי, חוקי. 

<יעל כהן-פארן (המחנה הציוני):>
לא - - -

<היו"ר דוד אמסלם:>
חוקי. 

<יעל כהן-פארן (המחנה הציוני):>
ההעברה מישראל לשם היא לא חוקית.

<היו"ר דוד אמסלם:>
חוקי. 

<יעל כהן-פארן (המחנה הציוני):>
ההעברה מישראל לשם?

<היו"ר דוד אמסלם:>
עד שהוא יחתום על הצו. ברגע שהוא יחתום על הצו - - -

<יעל כהן-פארן (המחנה הציוני):>
לפני החתימה על הצו אולי יש משהו לעשות. 

<היו"ר דוד אמסלם:>
תודה רבה. 

<יעל כהן-פארן (המחנה הציוני):>
תודה רבה. 

<היו"ר דוד אמסלם:>
חברת הכנסת תמר זנדברג. 

<תמר זנדברג (מרצ):>
אני מוותרת על זכות הדיבור. מעבירה.
<היו"ר דוד אמסלם:>
אחלה. יעל גרמן, בבקשה. 

<יעל גרמן (יש עתיד):>
אני רוצה לשאול, אני דרך אגב, שמחה מאוד לשמוע. הבן שלי גר ב"מגל" עם משפחתו וכשאני מגיעה לשם, איזושהי מפחמת עובדת ואני לא מבינה מאיפה הסירחון הזה. זה בלתי אפשרי ואני מבינה את יעל. 
<היו"ר דוד אמסלם:>
מאשרת את הדברים. 

<יעל גרמן (יש עתיד):>
בוודאי. 

<היו"ר דוד אמסלם:>
טוב, אז יש - - - 
<יעל גרמן (יש עתיד):>
לפי מה ששמעתי כאן, אם אכן – לא צריך את הציניות הזו, אדוני היושב ראש, תודה. אני שמחתי לשמוע ואני חושבת שזו באמת פעולה מבורכת אבל עדיין, אנחנו יודעים שבאזורי A ו-B, למרות שמרבית הגזם מגיע מישראל, עדיין יש גם מקור פלסטיני. האם אין בכלל מקור פלשתיני?

<בני אלבז:>
אפסי. 

<קריאה:>
שולי.

<יעל גרמן (יש עתיד):>
זאת אומרת שכל הסירחון וזיהום האוויר - - - 

<היו"ר דוד אמסלם:>
אנחנו דנו בזה. 

<יעל כהן-פארן (המחנה הציוני):>
זה רק מאזור של - - -
<היו"ר דוד אמסלם:>
זה היה דיון, הרי מה מפריע לי - - - 
<יעל גרמן (יש עתיד):>
תודה רבה. 

<היו"ר דוד אמסלם:>
זה היה בדיון הקודם, שנתנו לנו סקירה. תודה רבה. בואו נעבור לראשי הרשויות. אילן, בבקשה. 

<אילן שדה:>
שמענו שהיו 400 ויש 100 אבל יש עשן, יותר מאשר בעבר. אותנו הרי לא מעניין אם זו מפחמה אחת או שתיים או ארבעים או ארבע מאות, מעניין שיש עשן ואת זה צריך למנוע, לכן, הסיפור על כמות המפחמות אינו רלבנטי. 

אנחנו היינו צריכים להיות מחר בהמשך דיון בבג"ץ. ביקשנו וקיבלנו דחיה. קיבלנו את תגובת המדינה, אמרו הבג"ץ: חלק גדול מהדברים שמוצהרים פה והצהיר בפנינו במתווה אילן, מנכ"ל המשרד להגנת הסביבה, מר ישראל דנציגגר, לא נמצאו בתשובה של המדינה לבג"ץ, לא לוחות זמנים, לא כל הנושא של התקנות, כמובן שלא היה איסור של הכנסת פחמים מהשטחים לתוך מדינת ישראל, הרי זה נבדק, המחסומים האלה קיימים. מי שיוצא מישראל, שמענו, יכול לעבור, מי שנכנס, אי אפשר לעבור עם פחמים בלי שזה נבדק ומאשרים להכניס. הנושא הזה אינו מצוי בתגובה. שמענו על אבוקדו, יש גם עצים אחרים, נשירים והכול. צריך שכל עץ אסור להעביר, גם הדברים האלה צריכים להיכנס. 

לגבי מפחמות ידידותיות, חברים, אני עוסק בזה מן ההתחלה, הרבה מאד שנים, אני כל הזמן שומע, אירופאים וניסיונות והאיחוד האירופאי, אילו סיפורים ותמונות מעבירים לי, אין דבר כזה, 'אין חיה כזאת', ואם היא תהיה מתי שהוא, אז שהיא תהיה, אולי, בינתיים זה צריך לרדת מהפרק. 
צריך להפסיק את העברת העצים ואפשר בתקנות, בעונשים על חקלאים, עונשים על חקלאים, כפי שקיים בצמיגים. פתרו את בעיית הצמיגים במדינת ישראל, הם לא נשרפים יותר. 
<היו"ר דוד אמסלם:>
נכון, תודה. 

<אילן שדה:>
אלו הן הדרכים ומעבר לכך, אני מבקש שאתה, תמשיך, כפי שהובלת את זה נפלא עד היום, תמשיך לעקוב עם הועדה אחרי כל המהלכים, כי עובדה שהיא שהעשן קיים, זאת עובדה. 

<היו"ר דוד אמסלם:>
ידוע, ידוע, אילן, בסדר, תודה רבה. דרך אגב, רק הערה קטנה. שמו לי פה פתק, ל"מנסרת השרון" יש פתרון לשימוש מידי בגזם, אז דברו אתכם, אני לא יודע מה קורה.

<קריאה:>
יש כבר פגישות לשבוע הבא.

<היו"ר דוד אמסלם:>
 תפגשו אותם ויכול להיות שיש גם עוד איזשהו פתרון לעניין. מאה אחוז. יצחק קשת, בבקשה, ראש מועצת חריש. 

<יצחק קשת:>
אני קודם כל מודה ליושב ראש הועדה, שלקח את הנושא הזה - - - אנחנו רואים את זה בהמשך של הדיונים. הנושא זה חשוב, חשוב ביותר. הוא חשוב לכל האזור של "חריש" והסביבה, שסובלים מזה שנים רבות. "חריש" פחות הרגישה את זה מהישובים הסמוכים אבל יחד עם זאת, "חריש" - - - תחילת האיכלוס ואנחנו ממש ברגעים אלה, בימים אלה, עיר צומחת בישראל עם כל האתגרים הגדולים ובוודאי ובוודאי שאנחנו לא צריכים את הדבר הזה נוסף 'על הראש'. חשוב ביותר לטפל בזה ולברך את המשרד להגנת הסביבה - - - שהובילו פה והביאו מתווה יפה מאוד. אני שמח גם על כל התמיכה של כל מי שלקח בזה חלק. יחד עם זאת, נשמח, כמו שאמרת, לשמוע על לוחות זמנים ולדעת שהדברים במעקב ונשמח שהיושב ראש יזמן בהמשך ישיבה נוספת, כדי לעקוב אחרי הדברים, שהדברים מתבצעים בשטח - - - 

<היו"ר דוד אמסלם:>
חודשיים.

<יצחק קשת:>
מעבר לכל ההכרזות, בסופו של דבר יש אנשים חיים, והם צריכים להרגיש - - - 
<היו"ר דוד אמסלם:>
תודה רבה יצחק. חיים געש. 

<קריאה:>
יצא. 

<היו"ר דוד אמסלם:>
יצא. מאיר דויטש. 

<מאיר דויטש:>
כן, אני מתנועת "רגבים". בצלאל לימד אותנו להיות 'הילד הקטן'. לא חסרה פה חקיקה, בני כבר בסוף 2012 אמר פה בוועדה שיש צו אלוף 1252, שעל פיו אפשר למנוע מעבר של גזם מתוך יהודה ושומרון. יש עונש בצד הצו הזה, שמי שעובר על הצו הזה עונשו חמש שנות מאסר. עד היום, לפי מיטב ידיעתנו, לא הוגש אפילו כתב אישום אחד, בני אמר שעד היום 380 משאיות – לפני חצי שנה הוא אמר את זה, שעד לפני חצי שנה זה היה 270 משאיות, בתוך ה-270, בתוך ה-380, כמה כתבי אישום הוגשו? זאת אומרת, עכשיו יהיה עוד צו, תהיה עוד חקיקה אבל אם אין אכיפה אז מה זה עוזר?

<בני אלבז:>
קודם כל, הצו מדבר על ישראל, לא על איו"ש. 

<היו"ר דוד אמסלם:>
רק שניה, בני, אל תרגיש צורך להגיב, זה בסדר, אני שומע, בבקשה. 

<מאיר דויטש:>
בחצי שנה האחרונה עברו 110 משאיות שהוחרמו. אחרי יום מחזירים את המשאיות, אז אולי נחזיק את המשאית חודש וזה יהיה יותר - - -

<היו"ר דוד אמסלם:>
מאיר, בוא תקשיב. הם יצרו כאן איזושהי חבילה, הרי אנחנו התקדמו כמה צעדים.

<מאיר דויטש:>
לגמרי.

<היו"ר דוד אמסלם:>
אז הם יצרו גם את הנושא של הצווים, גם את הנושא של ה incentive החיובי, אני חושב שהם נגעו כמעט בכל הנקודות. מה יהיה במבחן התוצאה – נחכה ונראה. ברוך השם. קודם כל נגיד להם 'שאפו'. 

<מאיר דויטש:>
לגמרי. 

<היו"ר דוד אמסלם:>
להתחיל - - - 
<מאיר דויטש:>
אני מקצר בגלל שאתה אומר לקצר. לגמרי צריך להגיד תודה. 

<היו"ר דוד אמסלם:>
פקיד שעובד קשה בסוף אתה אומר לו, תקשיב, בסוף אתה תיכשל – מה - - - 
<מאיר דויטש:>
אתה צודק, אתה צודק. 
<היו"ר דוד אמסלם:>
אחרי זה נעשה את הדיון הזה. 

<בני אלבז:>
מילא, אחרי - - - 

<מאיר דויטש:>
אתה צודק באמת כי נעשתה פה הרבה עבודה ואנחנו מלווים את הדיון הזה שש שנים פה בוועדה, שיגישו כתב אישום אחד נגד כמה משאיות. 

<היו"ר דוד אמסלם:>
מאיר, תודה רבה. עמית נצר. 

<עמית נצר:>
אני מבקש שרוחה, תושבת הישוב, תדבר לפניי. 

<היו"ר דוד אמסלם:>
רוחה, בבקשה. 

<רוחה וקנין שער:>
שלום. אני שומעת את כל הדברים שנאמרים וכנראה שצריך להגיד 'כל הכבוד'. אני לא מצויה בדיוק בפרטים של מה שנעשה אבל, אדוני היושב ראש, אני באתי לכאן כדי להדיר שינה מעיניך. אני מניחה שאתה לא ישן אבל באתי לעשות לך עוד יותר חוסר יכולת לישון. אני הגעתי למצפה אילן עם משפחות המייסדים. אני כבר עשר שנים במצפה אילן, הגעתי למצפה אילן אדם בריא, אני בת 38, צעירה, אימא לארבעה ולפני ארבע שנים חליתי במחלת הסרטן בדרכי הנשימה. האונקולוג שלי לא יבוא אתי לכאן כדי לחתום על איזשהו טופס, שיש קשר ישיר בין איכות האוויר שאני נושמת לבין מה שקרה לי, אבל, אני יכולה להגיד לך שהוא אמר לי לעבור דירה מתוך רצון טוב. אני לא עוברת דירה בינתיים אבל אנחנו ב'סשן' הזה כבר שמונה שנים ואני אשמח אם גם מר אלבז יסתכל לי בעיניים, כי אני כבר שמונה שנים - - - בסיפור הזה. אני מניחה שיש לך ילדים ונכדים. יש לי ילד בן שמונה בבית שגם הוא עם קשיי נשימה ועם תופעות דומות. אני מתחילה להרגיש אולי אימא רעה שאני גרה שם. 
אני מבינה את הבירוקרטיה אבל בירוקרטיה - - - . הסרטן לא בוחל באמצעים, לא בוחר את הקרבנות שלו, עובד נורא מהר ומאד ביעילות. מדהים. אפשר לקחת את מחלת הסרטן וללמוד ממנה יעילות, אז אני מבינה שדברים קורים אבל אני לא מצליחה להבין איך אנשים כל כך חכמים ומכובדים, שמבינים בנושא הזה בטח יותר טוב ממני, לא מצליחים לשבת בחדר הזה ולפתור כבר את הבעיה הזאת. פשוט לא - - -  אז אם אתם אומרים לי: קומי ותעברי דירה – תגידו את זה בקול מלא, כדי שכל מי שיושב שם יקום ויעבור דירה אבל, אל תשבו פה ותגררו את זה ממגירה למגירה, מיד ליד, מוועדה לוועדה, זה פשוט לא ייאמן. 
<היו"ר דוד אמסלם:>
תודה רוחה. קודם כל, רוחה, אני מאחל לך רפואה שלמה, מחזק את ידייך במאבק הלא פשוט שלך. באמת לבי אתך ובאמת שהקדוש ברוך הוא ייתן לך באמת רפואה שלמה. 

<בצלאל סמוטריץ' (הבית היהודי):>
אמן. 

<היו"ר דוד אמסלם:>
בבקשה. 

<עמית נצר:>
אנחנו מקימים ישוב חדש בארץ ישראל. יש חוץ מאתנו עוד 63 משפחות שבדרך, כמו שאמר ראש העיר חריש, יש אלפי משפחות שנמצאות וטווח - - - מעל 150,000 איש, כולל - - - חדרה. אנחנו את הסיפורים של בני – סליחה שאני אומר, שומעים שנים. הדבר שהכי מפחיד אותנו הוא מפחמה ידידותית ועוד כל מיני סיפורים על תפיסות ועל כל מיני דברים מהסוג הזה. המינהל האזרחי בהקשר הזה לחלוטין לא עוזר לנו. צודק בצלאל סמוטריץ חבר הכנסת, שאם היו שמים פקחים, הרי על הגב שלנו ניהלו מאבק כדי להגדיל את כוח האדם, זה לא מעניין אותנו. איציק הוא אדם נחמד, אלון בן אדם נחמד, הבת שלי פגשה אותם לפני שבוע. מה שהביא אותם למצפה אילן היה 'חרב' של בגץ, שהיה אמור להתקיים מחר. אנחנו מחכים לביקור הזה חודשים ושנים. שלש ממשלות כבר התחלפו מאז, שלש ממשלות. אז לפני ה'שאפו', הבת שלי לא יודעת מה זה 'שאפו', הבת שלי יודעת שאני לא מצליח לייצב אותה, הרופאים לא מצליחים לייצב אותה עם כל סוגי התרופות שקשורות לנשימה ואני הגעתי לפני כן, לא היו לי בעיות נשימה במשפחה, הגעתי לפני שמונה שנים למצפה אילן, אז לפני ה'שאפו' אנחנו רוצים את מבחן התוצאה. שבוע שעבר אמרנו לאיציק, שהיה יו"ר הועדה, אנחנו דורשים - - - 
<קריאה:>
צביקה. 

<עמית נצר:>
צביקה, סליחה, אנחנו דורשים להיות בצוות היישום. לא אני, נציג מועצה, נציג איגוד ערים, אנשי מקצוע. לא יכול להיות שמקדמים כאן תקנות, הערנו על התקנות האלו. למשל, הועדה דיברה על זה שהענישה תהיה כלפי המובילים אבל מה עם החקלאים? אנחנו צריכים 'לתפוס את הסוסים לפני שהם בורחים מהאורווה'. זה שיהיו שנים עשר פקחים או שמונים פקחים או מאה פקחים שיסתובבו במדינת ישראל, זה לא יפתור את הבעיה מעבר לזה שזה יגדיל את כוח האדם - - -
<היו"ר דוד אמסלם:>
עמית, עמית, הם - - - 

<עמית נצר:>
ואנחנו רוצים - - - 
<היו"ר דוד אמסלם:>
שניה. תן, תן, קח פסק זמן. הם גם דיברו על החקלאים אבל תמשיך. 

<עמית נצר:>
בסדר אבל אנחנו מבקשים שבתוך הצוות הזה של היישום, שיעשה סימולציות, שיהיו נציגים, נציג מועצה, נציג איגוד ערים, שיבוא ויראה שהדבר הזה 'מחזיק מים'. לא יכול להיות שעושים כאן כרגע איזשהו מהלך ודרך אגב, מדינת ישראל – הפרקליטות, הגישה ביום ראשון בקשה כי היא אמרה: העתירה לבג"ץ התייתרה, יש כרגע ועדה, המליצה המלצות – לא נגיד כמה המלצות של ועדות מיושמות, אז לא צריך דיון בבג"ץ - - - 

<היו"ר דוד אמסלם:>
תודה, תודה.
<עמית נצר:>
אנחנו - - - להמשיך לעקוב אחרי זה. 

<היו"ר דוד אמסלם:>
תודה רבה עמית. מרסלו, אתה הדובר האחרון שרשום, בבקשה. 

<מרסלו אידלמן:>
אני חבר קיבוץ "מצר". כל לילה יש עלינו ממש טרור. ממש טרור. הדבר האחרון שיש לנו זה זמן. אין לנו זמן. אנחנו נחנקים כל לילה. זה לא צחוק, זה לא זמני, זה לא משאית פה וזה לא משאית שם. כל לילה נחנקים וזמן אין לנו. 

<היו"ר דוד אמסלם:>
אני יודע, מרסלו, מרסלו, אני ביקרתי אצלכם. 

<מרסלו אידלמן:>
יופי, מתיי? 

<היו"ר דוד אמסלם:>
הייתי שם. גם בחריש כמה פעמים, גם במצפה אילן, עזוב, לא רוצה להרחיב, אני מכיר את הנושא, בשביל זה אני עושה כאן את הדיון, אם לא הייתי מכיר את הנושא אז אני מניח שלא הייתי עושה דיון. 

<מרסלו אידלמן:>
זמן אין לנו. 

<היו"ר דוד אמסלם:>
רבותי, אני רוצה לסכם, ברשותכם, אלא אם כן מישהו באמת מרגיש שיש לו איזה משפט - - - 

<בצלאל סמוטריץ' (הבית היהודי):>
אולי שיתייחסו לבקשה לצרף לצוות - - -

<היו"ר דוד אמסלם:>
עכשיו. אני רוצה לסכם. קודם כל, רגע, אלון, אתה רוצה משהו?
<אלון זסק:>
כן.

<היו"ר דוד אמסלם:>
בבקשה.

<אלון זסק:>
כמה דברים. אל"ף, בצוות היישום זה ברור שיהיו נציגי תושבים, דיבר על זה המנכ"ל בשבוע שעבר וזה מה שיהיה. זה ברור לחלוטין. הצו עוד לא הגיע לוועדה, אני ראיתי את הטיוטה הראשונה אתמול באחת עשרה וחצי בלילה כשרצתי, אז לכן אני אומר, זה ברור לחלוטין שכל הסיפור הזה מבחינתנו, בטח שצריך להיות שקוף, צריך להיות משתף, צריך להיות הגון. ה incentive פה, בסופו של יום, שלנו, הוא ליצור מצב כזה שאנחנו בונים חבילה שתיתן את המענה לכל, החל מזה שלחקלאי יהיה 'שווה' לתת את זה למקום אחר, דרך זה שאנחנו נשאף לרסק את זה בכלל במטע ולא להגיע למקומות אחרים ולא לשנע, כי זה גם טוב לחקלאות וזה גם פותר לנו את הבעיה במקום. אחרי זה, כל השאריות, בני וחבריו יצטרכו לרוץ אחריהן, זה ברור אבל אנחנו צריכים ליצור בסוף עסקת חבילה שכוללת את הכול. 
אני אוסיף לזה שרק אתמול ועדת הביטחון של קרן הניקיון אישרה 27 מיליון שקלים להקמת אותם מפעלים שיגרמו לאותם גדמים שיוצרים לנו כל כך הרבה צרות, להפוך אותם ממטרד למשאב כלכלי ולכן, חיים, מה שאמרת, בדיוק מתיישב עם זה. בסופו של דבר זה משהו שאפשר לעשות אתו דברים טובים, רק צריכים לראות את המנגנון הזה ולסגור את כל הפרצות עד כמה שאפשר. אני יכול להגיד לכם שאין ספק שלמדנו, גם מהמפגש בשבוע שעבר ואנחנו עוד שלש שעות נהיה שם באזור עוד פעם, כל הזמן אנחנו לומדים, כל הזמן אנחנו לומדים והתכנית שלנו היא תכנית, שיש בה שמונה מרכיבים ובתור אחד שהיה חתום על חלק מהמרכיבים, גם היום אני אומר לכם: התכנית לא מושלמת. נכון, כי אנחנו לא יודעים. עוד שלושה חודשים יהיה לנו עוד חלק ונדע שסגרנו משהו ופתחנו משהו אחר, ואנחנו כל הזמן נעדכן אותה ונעשה לה מודיפיקציה, כשהשאיפה היא בסופו של יום להוציא ולפתור. ברור לנו לחלוטין, דרך אגב, שזמן זה משהו שאין לנו. 

<חיים ילין (יש עתיד):>
'בגדול', התכנית שלכם היא בסדר, הבעיה היא לא רק התכנית, כי התכנית – ייקח לה עוד חודש, עוד חודשיים, אבל השאלה היא איך המינהל מונע את הכניסה, בשביל זה לא צריך כסף ולא תכנית.
<אלון זסק:>
אבל חיים, אני אומר, לדעתי, ברמה המקצועית, אם התכנית הזאת תעבוד כמו שצריך, לדעתי, 70%, 80%, 90% - - -
<קריאה:>
מכאן - - -

<אלון זסק:>
לא, זה לא - - - 
<בצלאל סמוטריץ' (הבית היהודי):>
עד שיקימו את המפעלים, עד שיוציא 'קול קורא', עד - - -
<אלון זסק:>
אבל בצלאל, המצב - - -
<חיים ילין (יש עתיד):>
אתה חייב לעצור קודם כל - - -
<יעל כהן-פארן (המחנה הציוני):>
לעצור את הגזם.
<בצלאל סמוטריץ' (הבית היהודי):>
מי מפקח על הפרדסנים? שם צריך להיות המענה. 
<היו"ר דוד אמסלם:>
חבר'ה, חבר'ה, חבר'ה, שניה, חיים, חיים, חיים, מספיק.
<חיים ילין (יש עתיד):>
בהתחלה - - - 
<בני אלבז:>
הפרדסנים - - - 

<היו"ר דוד אמסלם:>
חיים, שניה, חיים, אלבז, אלבז, חבר'ה, סליחה, חבר'ה, עמית, לא מקבלים פה רשות דיבור – לא מדברים, גם אם בבטן זה יושב לך חזק, גם אתה, אלבז. בבקשה. 

<אלון זסק:>
אז אני אומר - - - 
<היו"ר דוד אמסלם:>
נגמר הדיון. אתה רק אומר כמה מלים ואני מסכם את הדיון. 

<אלון זסק:>
יש פה איזושהי חבילה. אני חושב שנתנו את הדעת על כל האמצעים שכרגע אנחנו יודעים עליהם, אנחנו נתקדם אתם ואנחנו גם מאוד פתוחים לעשות לה מודיפיקציות ככל שצריך. 

<היו"ר דוד אמסלם:>
תודה רבה, אלון, אני שוב פעם אומר, רבותי, אני רוצה באמת להודות לכם על העבודה שעשיתם עד כה. אני אבקש שאם יש בעיה תעדכנו אותי באופן ישיר ואתה, צביקה, אם הצו לא חתום תוך שבועיים דבר אתי. 

<צביקה כהן:>
שבוע. 

<היו"ר דוד אמסלם:>
שבוע. אני נותן לך שבועיים. אולי תצא לחופש עכשיו, אני יודע מה?
<צביקה כהן:>
אני לא חותם, השר חותם. 

<היו"ר דוד אמסלם:>
השר, השר עכשיו נסע לסין, אמרתי לך, בכל מקרה, זה לגבי הצו, שבועיים – אתה מרים לי 'דגל אדום' ועוד חודשיים אני אעשה דיון נוסף ושם אלון וצביקה - - - זה מפריע, אני מדבר. 
<צביקה כהן:>
היא כעסה עלי שאמרתי שבוע. 

<היו"ר דוד אמסלם:>
לא חשוב, היא יכולה לכעוס עליך אחר כך. את מפריעה לי. 

<חיים ילין (יש עתיד):>
היא מציאותית. היא יודעת על מה מדובר. 

<שרון רוברטס:>
אני ממשרד המשפטים, שרון רוברטס, עוד לא ראינו את הדברים, קשה לנו - - - 
<היו"ר דוד אמסלם:>
בעיה, תעבדו שעות נוספות.
<קריאה:>
אני אומר לך שתוך שבועיים - - - 
<היו"ר דוד אמסלם:>
אמרתי, שמעת את האנשים. שמעת את רוחה? אז בוא - - - 
<קריאה:>
רוחה בסדר, היא משקפת את המציאות. 

<היו"ר דוד אמסלם:>
שניה, דקה, אז זו רוח הדברים. יש פה אנשים שמרגישים מופקרים בעניין הזה והם גם נפגעו ברמה האישית, בפגיעה הכי קשה שיכולה להיות, אז בואו קחו מה שהיא אמרה ובואו נתקדם מהר. הכוונה היא, בוא ניקח את מה שאנחנו יכולים לעשות ונקדם אותו במהירות. זה כל הרעיון. 
<חיים ילין (יש עתיד):>
היא לא ראתה את הצו. 

<שרון רוברטס:>
ברגע שאנחנו נקבל - - -

<היו"ר דוד אמסלם:>
הבנתי, אני כאן לא עושה כרגע את התיאום ביניכם. שבועיים ביניכם זה לשבת, לראות את הצו, להשיג עליו, לתקן, להדפיס אותו ארבע פעמים, לנסוע להחתמה ולנסוע לשבוע חופש, אז שבועיים זה מספיק, אז עוד שבועיים, אם יש בעיה תרים אלי טלפון, ותרים לי 'דגל אדום'. אני אתכנס לדיון בעוד חודשיים מהיום ועד אז אתם בעצם 'תופרים' את כל החבילה. יושבים עם הישוב, עם ראשי המועצות, מזמנים אותם, עושים סימולציה, כדי להציג לנו בסך הכול, בסוף, עוד חודשיים, את כל המבנה. משם אנחנו רוצים לצאת החוצה, כולל צווים משלימים, כולל 'הכול מכל כל', בסדר, רבותי? תודה רבה לכולם. המשך יום טוב. 
<הישיבה ננעלה בשעה 11:50.>

